Kanepi lasteaia rühmaruumide projekteerimise lähteülesanne

1. Projekteerimistööde tellija andmed

Kanepi Vallavalitsus, aadress Turu põik 1, Kanepi alevik, Põlvamaa. Kontaktisik Ülar Kõrge tel 56153009, e-post ylar.korge@kanepi.ee

1. Projekteeritava hoone üldandmed

Asukoht Turu 6, Kanepi alevik, Kanepi vald, Põlvamaa (28501:003:0135)

Ehitise nimetus Lastepäevakodu

Ehitisregistri kood 110023353

Esmase kasutuselevõtu aasta 1985

Hoone on kahekorruseline

Projekteeritav hooneosa paikneb hoone I korrusel ja on lisatud joonisel tähistatud rohelisega

1. Varasemad rekonstrueerimised

Hoonel on soojustatud välisseinad, sokkel, vahetatud aknad ja rekonstrueeritud kütte- ja veesüsteemid.

1. Töövõtja lähteülesanne, lahendatavad probleemid
	1. Olemasolev olukord

Hoone on kasutusel lasteaiana, hoones paiknevad ka raamatukogu ja noortekeskuse ruumid.

* 1. Lahendatav ruumijaotus

Seoses vajadusega laiendada lasteaia ruume ja tekitada juurde uus rühmaruum tuleb projekteerida lasteaia rühmale uued ruumid olemasolevate ruumide baasil(logopeed, ladu ja juuksur).

* Olemasolev logopeedi kabinet viiakse üle lasteaia juhataja kabineti kõrvale(olemasolev laoruum projekteeritakse ümber).
* Olemasolev noortekeskuse ladu projekteeritakse kütteta laona uues asukohas praeguse lasteaia terrassi alale.
* Olemasolev kütteta ladu soojustatakse(seinad, põrand) ja varustatakse küttega. Laoruumi ukse asukoht muutub.
* Olemasolev juuksuriruum projekteeritakse laste rühmaruumiks.
	1. Arhitektuur

Lasteaia projekteeritavad rühmaruumid lahendada järgmise ruumijaotusega:

* Riietusruumi ala (õueriiete jaoks)
* Laste mänguruum
* Laste magamisruum
* Santehnilised ruumid
	1. Konstruktsioonid

Projekteerija peab arvestama avade tegemisega olemasolevatesse(sh kandvatesse) seintesse, seinte kinniehitamise vajadusega, vahekoridoris tulekindla ukse paigaldamise vajadusega, välistrepi rekonstrueerimise ja välisukse väljavahetamisega.

* 1. Küte, ventilatsioon

Lahendada küte olemasoleva keskkütte baasil. Ventilatsiooni torustik ette näha kõikidesse projekteeritud ruumidesse(va kütteta ladu) kuni vahekoridorini. Santehnilistes ruumides projekteerida ventilatsioon lokaalselt.

* 1. Veevarustus ja kanalisatsioon

Lahendada santehnilistes ruumides olemasoleva VK võrgu baasil

* 1. Elektripaigaldis, nõrkvool

Elektripaigaldis projekteerida, sh vajalikud jaotuskapid, liinid, valgustus(LED);

Projekteerida tuletõrje automaatne signalisatsioon;

Projekteerida paanikavalgustus

Projekteerida evakuatsiooniteede valgustus

* 1. Tuleohutus

Ette näha tuletõkkesektsioonid(olemasoleva skeemi baasil)

1. Projekti vormistamine

Projekt vormistada eelprojekti staadiumis, sh elekter ja nõrkvool eraldi kaustas. Projekteerimisel juhindutakse Eesti Vabariigi õigusaktidest, kehtivatest normidest ja standartidest. Projekt peab olema koostatud sellises mahus ja sellise detailsusega, et oleks võimalik ehitustööde hanke läbiviimine ilma, et ehitustööde mahu määramiseks oleks vajadus hankida täiendavat informatsiooni, koostada täiendavaid projektlahendusi ja läbi viia täiendavaid uuringuid. Juhul kui Tellija soovid ei ole otstarbekad või ei vasta kehtivatele õigusaktidele ja normidele kohustub Töövõtja andma Tellijale professionaalse selgituse ja hinnangu ning leidma lahenduse, mis üldjoontes rahuldaks Tellija soove ja ei oleks vastuolus kehtivate normide ja õigusaktidega.

Projekti koosseisus peab olema töömahtude tabel.

Projektile lisaks koostada ehitustööde esialgse maksumuse kalkulatsioon.

Küsimuste korral kontakteeruda Ülar Kõrge tel 56153009, e-post ylar.korge@kanepi.ee

Hanke täitmise tähtaeg: 2 kuud peale lepingu sõlmimist

Projekteerimisteenuse pakkumiste esitamise tähtaeg on 28. veebr kell 12:00